เรื่องร้องเรียน: เกี่ยวกับเรื่องการตัดต้นไม้ที่ขวางทัศนวิสัยคนข้ามถนน ทำให้มองไม่เห็นรถอีกฝั่ง  ดิฉันได้ประสานงานไปทางเขตสาทร ฝ่ายรักษาความสะอาดเมื่อหลายเดือนก่อน แต่เหมือนทางเขตจะไม่มีระบบการทำงานที่ดีเท่าใดนัก เมื่อตกลงกันว่าทางเขตจะตัดต้นไม้ให้แล้ว ก็ต้องรอรับโทรศัพท์เมื่อทางเขตไปถึงจุดต้นไม้ที่ต้องการให้ตัด ซึ่งก็ไม่ทราบว่าทางเขตจะโทรมาเมื่อใด(ระยะเวลารอครั้งนึงเป็นเดือน) ทำให้พลาดไปและต้องรอคิวใหม่ เป็นแบบนี้เรื่อยๆต่อเนื่องหลายเดือนค่ะ  ต้นไม้อยู่ตรงซอยนราธิวาส 7 ตรงข้างคอนโดเดอะวิลโล่ว์ โดยอยู่ข้างกำแพงสีน้ำตาลของคอนโดที่อยู่ตรงหัวมุมถนน   ขออนุญาตแปะรายละเอียดเพิ่มเติมเพื่อความชัดเจนนะค่า🙏🙏  ☘️ต้นไม้ที่จะตัดอยู่ฝั่งซ้าย ปากซอยพระพินิจ (ปากซอยนราธิวาสราชนครินทร์ 7)  เป็นต้นไม้คู่ ลำต้นเอนลงถนนในซอย งอกข้างๆ รั้วคอนโด Willow  ต้นไม้จะบังรถเวลาเราเดินจากฝั่งร้านเซเว่นมาค่ะ ถ้าข้ามถนนในซอยนี้จะไม่เห็นรถที่ แซงสวนเลนออกปากซอยค่ะ  ปากซอยจะมีร้านส้มตำไก่ย่างและกาแฟถเข็นเล็กๆ อยู่ค่ะ
การดำเนินการของเจ้าหน้าที่: ได้ดำเนินการตัดต้นไม้ที่เอียงบังสายตาคนข้ามถนนตามที่แจ้งเป็นที่เรียบร้อยแล้ว
ความเห็นของผู้แจ้ง: ขอบคุณมากๆค่ะ ข้ามถนนมองรถสะดวกขึ้นเยอะเลย
พื้นที่: แขวงทุ่งมหาเมฆ เขตสาทร กรุงเทพมหานคร